Ο "Δημήτρης Τριποδάκης" γεννήθηκε στην Αθήνα το 1907. Ο πατέρας του, Εμμανουήλ Τριποδάκης, κρητικής καταγωγής, ήταν στρατιωτικός, καθηγητής της Σχολής Ευελπίδων και πολιτικός, ο οποίος συμπορεύτηκε με τον Ελευθέριο Βενιζέλο. Ήταν ένας από τους σαράντα αξιωματικούς του Στρατιωτικού Συνδέσμου που έφεραν τον Κρητικό ηγέτη των Φιλελεύθερων στην εξουσία με το Κίνημα του 1909 στο Γουδί και ο οποίος το 1916, τον ακολούθησε στο Κίνημα της Εθνικής Άμυνας της Θεσσαλονίκης. Υιοί του Δημητρίου Τριποδάκη είναι οι επίσης αρχιτέκτονες Εμμανουήλ Τριποδάκης (γεν. 1944), μετεκπαιδευτής στο Massachusetts Institute of Technology και ο "Αλέξανδρος-Ιωάννης Τριποδάκης" (γεν. 1947), τακτικός καθηγητής του "Αστικού &amp; Αρχιτεκτονικού Σχεδιασμού", της "Σχολής Αρχιτεκτόνων Μηχανικών" του Πολυτεχνείου Κρήτης και πρόεδρος του ΔΣ της Ελληνικής Αρχιτεκτονικής Εταιρείας (ΕΑΕ), από το 2017. Ο Δ. Τριποδάκης πέθανε στην Αθήνα το 1988, σε ηλικία 81 ετών.